26/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 110/2013

Resolución do 4 de xullo de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Cabanas (expediente IN407A 110/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 - A Coruña. Denominación: novo punto fronteira Unión Fenosa Distribución, S. L.-Electra Cabalar, S. L. Situación: concello de Cabanas. Características técnicas: Liña eléctrica de media tensión subterránea a 15 kV, cunha lonxitude de 0,53 km, coa orixe en apoio existente e final no centro de seccionamento prefabricado proxectado, condutor tipo RHZ1-2OL 12/20 kV 3(1x240 AI). Centro de seccionamento prefabricado (CS) con rede de alimentación a 15 kV compartido co Electra Cabalar, S. L. (IN407A 127/2012), equipado con tres celas de liña (1) entrada, (1) saída e (1) remonte.2 Paso aéreo subterráneo a instalar no apoio existente D91 da LMTA EUM701-EUN702 de titularidade de Unión Fenosa Distribución, S. A., que correspondese có novo punto fronteira con Electra de Cabalar, S. L. Con data 6 de xuño de 2013 Electra de Cabalar, S. L. presenta acordo de cesión a favor de Unión Fenosa Distribución SA das celas de entrada, saída e remonte a instalar no CS, tramo de liña subterránea dobre circuíto desde apoio D19 da LMT DC EUM 702, 2 pasos aéreo subterráneos no apoio D91 e a cesión de uso de parte do CS. O centro de seccionamento prefabricado será de titularidade de Electra de Cabalar SL e de uso compartido con Unión Fenosa Distribución SA, separadas as dúas instalacións por unha rexa metálica, estando os contadores situados na parte de Electra de Cabalar SL e con cerraduras normalizadas para que Unión Fenosa Distribución SA poida ter acceso á mesma, segundo o estable o regulamento de aplicación. A totalidade das instalación, incluídas a que se cede a Unión Fenosa Distribución S. A. foron sometidas a información pública por resolución de data 5 de setembro de 2012 e publicado no DOG n.° 186 (28/09/2012) e BOP n.° 193 (9/10/2012), Durante a fase de información pública non se presentaron alegacións, no expediente (IN407A 127/2012). Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de xullo de 2013. Susana Vázquez Romero Xefa territorial da Coruña